ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

ՈՐՈՇՈՒՄ

2021 թվական \_\_\_\_\_\_\_ -Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» օրենքի 34-րդ հոդվածի 1-ին մասի պահանջներով՝ Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2019 թվականի փետրվարի 28-ի «**Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի շրջանակներում ձեռք բերված՝ Ծրագրի կարիքների համար չպահանջվող անշարժ գույքը Հայաստանի Հանրապետության պետական գույքի կառավարման կոմիտեին ամրացնելու մասին» թիվ 158-Ա որոշման հավելվածի ցանկը լրացնել 9.1-րդ կետով հետևյալ բովանդակությամբ՝**

«

|  |  |  |  |  |  |  |  |
| --- | --- | --- | --- | --- | --- | --- | --- |
| 9. 1 | Արագածոտն | Ագարակ | 0202-0035 | Մարիամ Ոսկանյան | 0.17123 | 0.17123 |  |

**»:**

Հայաստանի Հանրապետության

վարչապետ Ն. Փաշինյան

**ՀԻՄՆԱՎՈՐՈՒՄ**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 28-Ի N 158-Ա ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ

**1. Իրավական ակտի ընդունման անհրաժեշտությունը (նպատակը) .**

Սույն նախագծի ընդունման նպատակն է **Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի շրջանակներում ձեռք բերված՝ Ծրագրի կարիքների համար չպահանջվող անշարժ գույքն ամրացել Հայաստանի Հանրապետության պետական գույքի կառավարման կոմիտեին:**

**2.Կարգավորման հարաբերությունների ներկա վիճակը և առկա խնդիրները** .

ՀՀ կառավարության 2019 թվականի փետրվարի 28-ի թիվ 158-Ա որոշմամբ **Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի շրջանակներում ձեռք բերված՝ Ծրագրի կարիքների համար չպահանջվող անշարժ գույքն ամրացվել է Հայաստանի Հանրապետության պետական գույքի կառավարման կոմիտեին:**

**Տեխնիկական վրիպակի հետևանքով Պետական գույքի կառավարման կոմիտեին ամրացվող գույքի ցանկում չի ներառվել Ծրագրի շրջանակներում օտարված, սակայն Ծրագրի կարիքների համար չպահանջվող** ՀՀ Արագածոտնի մարզի Ագարակ համայնքում գտնվող 202-035 կադաստրային ծածկագրով գյուղատնտեսական նպատակային նշանակության հողամասը, ուստի նշված հողամասի պահպանումը, տնօրինումն ապահովելու նպատակով նախագծով առաջարկվում է նշված հողամասը ևս ամրացնել Պետակա գույքի կառավարման կոմիտեին:

Նշենք, որ Ծրագրի կարիքների համար նշված հողամասը չի պահանջվում, քանի որ վերակառուցվող Աշտարակ-Թալին ճանապարհահատվածի ծրագիծը փոփոխվել է: Մասնավորապես՝ Ծրագրի շրջանակներում իրականացված հնագիտական պեղումների արդյունքում բացահայտվել են մ.թ.ա. II հազարամյակի առաջին կեսով ժամանակագրվող մշակութային հուշարձաններ և այդ հուշարձանների պահպանությունն ապահովելու նպատակով անհրաժեշտություն է առաջացել շրջանցել տվյալ հուշարձանները, արդյունքում կատարվել են նախագծային փոփոխություններ և վերակառուցվող Աշտարակ-Թալին ճանապարհահատվածի ծրագիծը փոփոխվել է (նախագծից քաղվածքը կցվում է):

Ընդ որում՝ տեղեկացված լինելով Աշտարակ-Թալին ճանապարհահատվածի ծրագծի փոփոխության մասին, ՀՀ վարչապետին է դիմել հողամասի նախկին սեփականատերը՝ պահանջելով հողամասը ներառել Պետական գույքի կառավարման կոմիտեին ամրացվող գույքի ցանկում՝ հնարավորություն ընձեռնելով հետագայում տվյալ հողամասը ձեռք բերել ՀՀ օրենսդրությամբ սահմանված կարգով:

**3.Իրավական ակտի կիրարկման դեպքում ակնկալվող արդյունքը.**

Նախագծի ընդունման արդյունքում **Ծրագրի շրջանակներում օտարված, սակայն Ծրագրի կարիքների համար չպահանջվող** ՀՀ Արագածոտնի մարզի Ագարակ համայնքում գտնվող 202-035 կադաստրային ծածկագրով հողամասը կամրացվի Պետական գույքի կառավարման կոմիտեին, ինչը կնպաստի հողամասի արդյունավետ օգտագործմանը:

**ՏԵՂԵԿԱՆՔ**

ՀՀ կառավարության «Հայաստանի Հանրապետության կառավարության 2019 թվականի փետրվարի 28-ի թիվ 158-Ա որոշման մեջ լրացում կատարելու մասին» որոշման ընդունման կապակցությամբ պետական բյուջեում ծախսերի և եկամուտների էական ավելացման կամ նվազեցման վերաբերյալ

Սույն որոշման ընդունումը ՀՀ 2021 թվականի պետական բյուջեում ծախսերի և եկամուտների էական ավելացում կամ նվազեցում չի առաջացնի:

**ՑԱՆԿ**

Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «Հայաստանի Հանրապետության կառավարության 2019 թվականի փետրվարի 28-ի թիվ 158-Ա որոշման մեջ լրացում կատարելու մասին» որոշման նախագիծը

Սույն որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության oրենքի, «Հանրության գերակա շահերի ապահովման նպատակով սեփականության օտարման մասին» ՀՀ օրենքի պահանջներին համապատասխան:

**ՏԵՂԵԿԱՆՔ**

ՀՀ կառավարության «Հայաստանի Հանրապետության կառավարության 2019 թվականի փետրվարի 28-ի թիվ 158-Ա որոշման մեջ լրացում կատարելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ դրա բացակայության վերաբերյալ

Սույն նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

ՀՀ կառավարության «Հայաստանի Հանրապետության կառավարության 2019 թվականի փետրվարի 28-ի թիվ 158-Ա որոշման մեջ լրացում կատարելու մասին» որոշման նախագծի հեղինակների (մշակողների)

Սույն նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: